Undersøgelsen, som KANTAR Gallup har lavet, viser, at 86 procent af danskerne er klar over, at overvægt øger risikoen for type 2-diabetes, og 81 procent ved, at overvægt øger risikoen for hjerte-kar-sygdomme.

Men det er kun 22 procent, der kender sammenhængen mellem overvægt og kræft.

Hver gang du tager på, også bare et eller to kilo, så øger du din risiko for kræft. Gitte Laub, projektchef, Kræftens Bekæmpelse

I Sundhedsstyrelsen er man enig i, at der skal et omfattende oplysningsarbejde i gang for at forhindre de mange kræfttilfælde som følge af overvægt.

Er nødt til at forebygge

Ifølge chefkonsulent i Sundhedsstyrelsen Tatjana Hejgaard er det ikke nok kun at opfordre folk til at ændre vaner og tjekke deres BMI.

- Vi er også nødt til at se på tilgængeligheden af usund mad og drikke, portionsstørrelser og muligheden for at være fysisk aktiv i det daglige. Det spiller også en rolle, hvor længe vi sidder stille, siger hun.

Overvægt og kræft Overvægt er den 3. største årsag til kræft

Næsten 8 ud af 10 danskere ved det ikke

Overvægt kan sammenkædes med 13 forskellige kræftformer

51 procent af danskerne er overvægtige Kilde: Kræftens Bekæmpelse og Sundhedsstyrelsen

I dag er over halvdelen af danskerne overvægtige, og hvis den nationale vægtkurve fortsætter med at stige som hidtil, vil 48.000 flere danskere få kræft de næste 30 år som direkte konsekvens af overvægt, lyder vurderingen fra Kræftens Bekæmpelse.

- Hver gang du tager på, også bare et eller to kilo, så øger du din risiko for kræft, siger Gitte Laub.